3. ΑΠΟΦΑΣΙΣ ΥΠΟΥΡΓΟΥ ΑΠΑΣΧΟΛΗΣΕΩΣ Αριθ. οίκ. 20714/1025 της 13/24 Μαΐου  1976 (ΦΕΚ Β΄ 683) Περί ωρών εργασίας του επί σχέσει εργασίας ιδιωτικού δικαίου παρ’ οιωδήποτε εργοδότη απασχολουμένου εν γένει προσωπικού κουζίνας. Έχοντες υπ’ όψει: 1.Τας διατάξεις της παρ. 1 του άρθρ. 2 του Ν.Δ. 4020/59 «περί τροποποιήσεως και συμπληρώσεως ενίων διατάξεων εργατικών τινων νόμων». 2.Την από 6 Μαΐου 1976 γνωμοδότησιν του Ανωτάτου Συμβουλίου Εργασίας, αποφασίζομεν: 1.Αι ώραι εργασίας του εν γένει προσωπικού κουζίνας του παρ’ οιωδήποτε εργοδότη επί σχέσει εργασίας ιδιωτικού δικαίου απασχολουμένου εις πάσης φύσεως και μορφής εργαστήρια παρασκευής φαγητών (εστιατόρια, ζυθεστιατόρια, μαγειρεία, οινομαγειρεία, ψητοπωλεία, μπαρ, κοσμικά και εξοχικά κέντρα διασκεδάσεως, ξενοδοχεία, νοσοκομεία, κλινικαί, αναρρωτήρια, ξενώνες, οικοτροφεία, ιδρύματα, ιδιωτικά εκπαιδευτήρια, εργοστάσια, λέσχαι κ.λ.π.), δεν δύνανται να υπερβαίνουν τας 8 καθ’ εκάστην και τας 48 καθ’ εβδομάδα, διαφυλασσομένης της ισχύος των διατάξεων της δια του Νόμ. 133/75 κυρωθείσης από 26-2-1975 Εθνικής Γεν. Συλλογικής Συμβάσεως Εργασίας «περί της εφαρμογής των αρχών ίσης αμοιβής αρρένων και θηλέων, αυξήσεως των ημερών αδείας αναπαύσεως των εργατών και καθιερώσεως 45ώρου εβδομαδιαίας εργασίας των μισθωτών» (ΦΕΚ 276/Β/4-3-75). 2.Αι ώραι εργασίας του ανωτέρω προσωπικού ορίζονται συνεχείς άνευ διακοπής. (Αντί της σελ. 258,11(α)Σελ. 258,11(β) Τεύχος 653-Σελ. 137 Ώρες Εργασίας Προσωπικού Ξενοδοχείων, Εστιατορίων, κλπ. 15.Ι.ζ.1-3 378 3.Υπέρβασις του ως άνω ανωτάτου ωραρίου εργασίας λόγω εξαιρετικής συσσωρεύσεως εργασίας ή άλλης ανάγκης επιτρέπεται κατόπιν αδείας της αρμοδίας αρχής επί δίωρον ημερησίως και μέχρις 120 ωρών καθ’ έκαστον ημερολογιακόν έτος. Δια την τοιαύτην υπερωριακήν απασχόλησιν καταβάλλεται η αναλογούσα αντιμισθία προσηυξημένη κατά 25% δια τας πρώτας 60 ώρας και κατά 50% δια τας πέραν των 60 και μέχρις 120 ωρών. 4.Από της ισχύος της παρούσης καταργείται η υπ’ αριθ. 63323/11174/61 απόφασις ημών «περί καθορισμού 8ώρου εργασίας εις το επί σχέσει εργασίας ιδιωτικού δικαίου παρ’ οιωδήποτε εργοδότη απασχολούμενον εν γένει προσωπικόν κουζίνας» (ΦΕΚ 350/τ.Β/2-10-61) (ανωτ. αριθ. 1). 5.Η ισχύς της παρούσης άρχεται από 1ης Οκτ. 1976. Η παρούσα δημοσιευθήτω δια της Εφημερίδος της Κυβερνήσεως. Σελ. 258,12(β) Τεύχος 653-Σελ. 138 15.Ι.ζ.3 Ώρες Εργασίας Προσωπικού Ξενοδοχείων, Εστιατορίων, κλπ. 379 